གསོལ་
འདེབས། སྐྱབས་འགྲོ་སེམས་བསྐྱེད། སྐད་ཅིག་དཀྲོང་བསྐྱེད། ནང་མཆོད་དང་
བདག་བསྐྱེད་ཀྱི་མཆོད་པ་བྱིན་རླབས། སྤྲོ་ན་ཚེམ་བུ་དམར་ཁྲིད་ཀྱི་འཁྲིད་ཡིག་ཏུ་
65

བྲིས་ཡོད་པ་ལྟར་རྡོར་སེམས་བསྒོམ་བཟླས་ཚོགས་ཞིང་མཆོད་པ། ཤུ་ནྱ་ཏའི་རྗེས་སུ་
སྣོད་བཅུད་ཀྱི་ཆོས་ཐམས་ཅད་རང་ལ་ཐིམས་ཤིང་། རང་ཡང་མི་དམིགས་པའི་སྟོང་
པ་ཉིད་དུ་གྱུར། ཅེས་འཆི་བ་ཆོས་སྐུའི་ལམ་འཁྱེར། བར་དོ་ལོངས་སྐུའི་ལམ་འཁྱེར།
སྲུང་འཁོར་འབྱུང་བཞི་རི་རབ་ཀྱི་སྟེང་དུ་མངོན་བྱང་ལྔ་ལས་རྟེན་དང་བརྟེན་པའི་
དཀྱིལ་འཁོར་ཅིག་ཅར་དུ་བསྐྱེད་པ་སྐྱེ་བ་སྤྲུལ་སྐུའི་ལམ་འཁྱེར། རིམ་གྱིས་གསལ་
འདེབས་པ། ཡབ་ཡུམ་གྱི་གནས་བཞི་དང་གསང་གནས་བྱིན་གྱིས་བརླབས་ནས་སྙོམ་
པར་ཞུགས་ཏེ་ཕྱོགས་མཐུན་གྱི་དག་པ་བསྒོམ་པ། སྤྲོ་ན་གོང་དུ་བཤད་པ་ལྟར་སྔགས་
ཙམ་གྱིས་ཡབ་ཡུམ་གྱི་གོ་ཚ་འགོད་པ། ལྷ་ཐམས་ཅད་ཀྱི་གནས་གསུམ་བྱིན་རླབས།
ཡེ་ཤེས་པ་གཞུག་པ། དབང་བསྐུར་རྒྱས་གདབ། ཕྱི་ནང་གསང་བ་དེ་ཁོ་ན་ཉིད་ཀྱི་
མཆོད་པ། སྔགས་མཆོད། སྤྲོ་ན་ཡབ་ཀྱི་རྐང་བརྒྱད་རྒྱ་སྐད་ཨོཾ་ན་མོ་བྷ་ག་ཝ་ཏེ་ཝི་རེ་
ཤཱ་ཡ་ཧྰུཾ་ཧཱུཾ་ཕཊ། ༀ་མ་ཧཱ་ཀ་ལྤཱ་གྣི་སཾ་ནི་བྷཱ་ཡ་ཧྰུཾ་ཧཱུྃ་ཕཊ། ༀ་ཛ་ཊཱ་མ་ཀུ་ཊོཏྐ་ཊཱ་ཡ་ཧུཾ་
ཧཱུཾ་ཕཊ། ཨོཾ་དཾཥྚཱ་ཀ་རཱ་ལོ་གྲ་བྷི་ཥ་ན་མུ་ཁཱ་ཡ་ཧུཾ་ཧཱུཾ་ཕཊ། ༀ་ས་ཧ་སྲ་བྷུ་ཛ་བྷཱསུ་རཱ་ཡ་
ཧུཾ་ཧཱུཾ་ཕཊ། ཨོཾ་པ་ར་ཤུ་པཱ་ཤོ་དྷཱུ་ཏ་ཤཱ་ལ་ཁ་ཊཱཾ་ག་དྷཱ་རི་ཎེ་ཧུཾ་ཧཱུཾ་ཕཊ། ༀ་བྱཱ་གྷ་ཛི་ནཱམྦ་
ར་དྷ་རཱ་ཡ་ཧཱུཾ་ཧཱུཾ་ཕཊ། ཨོྃ་མ་ཧཱ་དྷུ་ཝནྟ་ཀཱ་ར་ཝ་པུ་ཥཱ་ཡ་ཧུཾ་ཧཱུཾ་ཕཊ། ཅེས་པ་དང་།
ཡུམ་གྱི་རྐང་བརྒྱད་རྒྱ་སྐད། ཨོཾན་མོ་བྷ་ག་ཝ་ཏེ་བཛྲ་ཝཱ་རཱ་ཧཱི་བཾ་ཧུཾ་ཧཱུཾ་ཕཊ། ཨོཾ་ན་མ་
ཨཱརྱ་ཨ་པ་ར་ཛི་ཏེ་ཏྲཻ་ལོཀྱ་མཱ་ཏེ་བིདྱེཤྭ་རི་ཧུཾ་ཧཱུཾ་ཕཊ། ཨོཾ་ན་མཿསརྦ་བྷུ་ཏ་བྷ་ཡཱ་བ་ཧེ་
མཧཱ་བཛྲ་ཧུཾ་ཧཱུཾ་ཕཊ། ཨོཾ་ན་མོ་བཛཱ་ས་ནི་ཨ་ཛེ་ཏེ་ཨ་པ་ར་ཛི་ཏེ་ཝཱ་ཤཾ་ཀ་རཾ་ནེ་ཏྲ་ཧུཾ་ཧཱུཾ་
ཕཊ། ༀ་ན་མོ་བྷ་མ་ཎི་ཤོ་ཥ་ཎི་རོ་ཥ་ཎི་ཀྲོ་དྷེ་ཀར་ལེ་ཧུཾ་ཧཱུྃ་ཕཊ། ཨོཾ་ན་མཥྚཱ་ས་ནི་མཱ་
ར་ཎི་པྲ་བྷེ་ཏ་མཱི་པ་ར་ཛ་ཡེ་ཧུཾ་ཧཱུཾ་ཕཊ། ཨོཾ་ན་མོ་བི་ཛ་ཡེ་ཛམ་ནི་སྟ་སྟ་ནི་མོ་ཧ་ནི་ཧུཾ་ཧཱུཾ་
ཕཊ། ཨོཾ་ན་མོ་བཛྲ་ཝཱ་རཱ་ཧཱི་མ་ཧཱ་ཡོ་གི་ནཱི་ཀཱ་མེ་ཤྭ་རི་ཁ་གེ་ཧུཾ་ཧཱུྃ་ཕཊ། ཅེས་པ་གཉིས་
དང་། ཧེ་རུ་ཀ་དཔལ་དཔའ་བོ་ཆེ། ཞེས་སོགས་ཀྱིས་ཀྱང་བསྟོད། དེ་ནས་བསྐྱེད་
རིམ་ཡུད་ཙམ་བསྒོམ། སྤྲོ་ན། འཕྲེང་བ་གསུང་རྡོ་རྗེའི་ངོ་བོ་གྱུར། ཅེས་བྱིན་གྱིས་
བརླབས་ལ། བཟླས་པའི་དམིགས་པ་ནི། ལྷ་རང་རང་གི་ཐུགས་ཀར་ཉི་གདན་ལ་
གནས་པའི་ཧཱུཾ་ཡིག་གི་མཐར་བཟླས་བྱའི་སྔགས་ཀྱིས་གཡོན་སྐོར་དུ་བསྐོར་བའི་དབུས་
66

ཀྱི་ཧཱུཾ་ཡིག་ལས་དཀྱིལ་འཁོར་གྱི་ལྷ་ཚོགས་སྤྲོས། འགྲོ་བའི་དོན་བྱས། སླར་འདུས་
ནས་ཧཱུཾ་ཡིག་ལ་ཐིམས་པའི་སྤྲོ་བ་དང་བསྡུ་བའི་མཛད་པ་ཅན་དུ་གྱུར་པར་བསམ་ནས་
བཟླ་བ་ལ་དམ་ཚིག་གི་བཟླས་པ་དང་གོང་བུའི་བཟླས་པ་གཉིས་ཀའི་གནད་ཚང་བས་
དེའི་ངང་ནས། གཡོན་པའི་མཐེབ་སྲིན་གྱིས་འཕྲེང་བ་བཟུང་སྟེ་བཟླའོ། །བཟླས་
པའི་གྲངས་ནི། ལས་རུང་ཙམ་ལ། གཙོ་བོ་ཡབ་ཡུམ་གྱི་སྙིང་པོ་འབུམ་ཕྲག་རེ། ཉེ་
སྙིང་གཉིས་ཅི་འགྲུབ། འཁོར་དང་ཡེ་ཤེས་འབེབས་པའི་སྔགས་ཁྲི་ཕྲག་རེ། ཁ་སྐོང་
ཞི་བའི་སྦྱིན་སྲེག་ཅི་འགྲུབ་བཅས་ཡིན་ཅིང་། ཡེ་ཤེས་འབེབས་པའི་སྔགས་བསྡུས་པ་
ལ་མོས་ན། ཨོཾ་ཧྲཱིཿཧ་ཧ་ཧུཾ་ཧཱུཾ་ཕཊ། ཨོཾ་ཏཾཥཱ་མཧཱ་ཀྲོ་དྷ་ཨཱ་བེ་ཤཱ་ཡ་ཧཱུཾ། ཞེས་པས་ཚིག་
བར་ཚད་ལྡན་གྱིས་བཤད་པས་དེའི་དམིགས་པ་ནི། རང་གི་ཐུགས་ཀའི་ཧཱུཾ་གི་འོད་
ཟེར་དམར་པོ་ལྕགས་ཀྱུ་ལྟ་བུས། སངས་རྒྱས་དང་བྱང་སེམས། དཔའ་བོ་དང་རྣམ་
འབྱོར་མ་ཐམས་ཅད་འཁོར་ལོ་བདེ་མཆོག་གི་ལྷའི་རྣམ་པར་སྤྱན་དྲངས། རང་གི་
ལུས་ལ་ཆར་ཆེན་པོ་བབ་པ་བཞིན་དུ་བ་སྤུའི་སྒོ་ཐམས་ཅད་ནས་ཞུགས་ཤིང་གཉིས་སུ་
མེད་པར་ཐིམ་པར་གྱུར་པར་བསམ་མོ། །བཟླས་པའི་མཇུག་ཏུ། རིགས་བདག་སོ་
སོའི་ཐུགས་ཀར་ཟླ་གདན་ལ་ཧཱུཾ་གི་མཐར་ཧེ་རུ་ཀའི་ཡིག་བརྒྱས་གཡོན་སྐོར་དུ་བསྐོར་
བ་ལས་བདུད་རྩི་འབེབས་སྦྱང་དང་བཅས་བཟླས་ལ་ལྷག་ཆད་བསྐང་ཞིང་བྱིན་རླབས་
བརྟན་པར་བྱའོ། །
མཚམས་འདིར་གཏོར་མ་འཕུལ་བ་རྗེ་བླ་མའི་དགོངས་པ་ཡིན་པས་དེའི་ཚུལ་
ནི། འདས་མ་འདས་ཀྱི་མཆོད་གཏོར་བྱིན་གྱིས་བརླབས་ལ། བཻ༑ ཐུགས་ཀའི་ཧཱུཾ་གི་
འོད་ཟེར་གྱིས། དུར་ཁྲོད་བརྒྱད་ན་གནས་པའི་ཕྱོགས་སྐྱོང་ཞིང་སྐྱོང་ཀླུ་ལ་སོགས་
པའི་འཁོར་དང་བཅས་པའི་ཧེ་རུ་ཀ་ལྷ་ལྔའི་དཀྱིལ་འཁོར་བདུན་གྱི་ནམ་མཁར་སྤྱན་
དྲངས། ལྷ་རྣམས་ཀྱི་ལྗགས་ལ་ཧཱུཾ་ལས་སྐྱེས་པའི། ཞེས་པ་ནས། ཏྲི་ཤྱ་ཧོཿཞེས་པའི་
བར་ལན་གསུམ་གྱིས་འདས་གཏོར་ཕུལ། ཨོཾ་སརྦ་ཏ་ཐཱ་ག་ཏ་ཨགྷཾ། ནས། ཤཔྟ་པྲ་
ཏཱི་ཙྪ་སྭཱཧཱའི་བར་གྱིས་ཕྱི་མཆོད་དང༌། སོ་སོའི་སྔགས་ལ་ཨོཾ་ཨཱཿཧྰུཾ་བཏགས་པས་ནང་
མཆོད་ཕུལ། ཨོཾ་བཅོམ་ལྡན་དཔའ་བོའི་དབང་ཕྱུགས་ལ་ཕྱག་འཚལ་ཧཱུཾ་ཧཱུཾ་ཕཊ། ཨོཾ་
67

བསྐལ་པ་ཆེན་པོའི་མེ་དང་མཉམ་པའི་འོད་ཧཱུཾ་ཧཱུཾ་ཕཊ། ཨོཾ་རལ་པའི་ཅོད་པན་མི་
བཟང་པ་དང་ལྡན་ཧཱུཾ་ཧཱུཾ་ཕཊ། ཨོཾ་མཆེ་བ་རྣམ་པར་གཙིགས་པ་འཇིགས་པའི་ཞལ་ཧཱུཾ་
ཧཱུཾ་ཕཊ། ཨོཾ་ཕྱག་ནི་འོད་ཟེར་སྟོང་ཕྲག་འབར་བ་ཅན་ཧཱུཾ་ཧཱུཾ་ཕཊ། ཨོཾ་དགྲ་སྟ་ཞགས་
གདེངས་མདུང་དང་ཁ་ཊཱཾ་འཛིན་ཧཱུཾ་ཧཱུཾ་ཕཊ། ཨོཾ་སྟག་གི་པགས་པའི་ན་བཟའ་འཛིན་
པ་ཅན་ཧཱུཾ་ཧཱུཾ་ཕཊ། ཨོཾ་སྐུ་ཆེན་དུད་ཁ་བགག་མཐར་མཛད་ལ་འདུད་ཧཱུཾ་ཧཱུཾ་ཕཊ།
ཅེས་ཡབ་དང་། ཨོཾ་བཅོམ་ལྡན་འདས་མ་རྡོ་རྗེ་ཕག་མོ་ལ་ཕྱག་འཚལ་ཧཱུཾ་ཧཱུཾ་ཕཊ། ཨོཾ་
འཕགས་མ་རིག་མའི་དབང་ཕྱུག་ཁམས་གསུམ་གྱིས་མི་ཐུབ་ཧཱུཾ་ཧཱུཾ་ཕཊ། ཨོཾ་འབྱུང་
པོའི་འཇིགས་པ་ཐམས་ཅད་རྡོ་རྗེ་ཆེན་པོས་འཇོམས་ཧཱུཾ་ཧཱུཾ་ཕཊ། ༀ་རྡོ་རྗེ་གདན་
བཞུགས་གཞན་ གྱིས་མི་ ཐུབ་ དབང་བྱེད་སྤྱན་ཧཱུཾ་ཧཱུཾ་ཕཊ།
ཨོཾ་གཏུམ་མོ་ཁྲོ་མོའི་
གཟུགས་ཀྱི་ཚངས་པ་སྐེམ་པར་མཛད་ཧཱུཾ་ཧཱུཾ་ཕཊ། ཨོཾ་བདུད་རྣམས་སྐུག་ཅིང་སྐེམ་
པས་གཞན་གྱི་ཕྱོགས་ལས་རྒྱལ་ཧཱུཾ་ཧཱུཾ་ཕཊ། ཨོཾ་རྨུགས་བྱེད་རེངས་བྱེད་རྨོངས་བྱེད་
ཀུན་ལས་རྣམ་པར་རྒྱལ་ཧཱུཾ་ཧཱུཾ་ཕཊ། ༀ་རྡོ་རྗེ་ཕག་མོ་སྦྱོར་ཆེན་འདོད་དབང་མཁའ་
འགྲོར་འདུད་ཧཱུཾ་ཧཱུཾ་ཕཊ། ཅེས་ཡུམ་གྱི་རྐང་བརྒྱད་བོད་སྐད་ཀྱིས་བསྟོད། །སྲིད་པ་
དང་མཉམ་ཞི་བ་ཆགས་བཅོམ་ཀུན་ཏུ་རྟོག་པ་འཇོམས། །ཞེས་སོགས་ཀྱིས་འདོད་
དོན་ལ་གསོལ་བ་གདབ། དུར་ཁྲོད་བརྒྱད་ན་གནས་པའི་ཕྱོགས་སྐྱོང་ཞིང་སྐྱོང་ཀླུ་ལ་
སོགས་པ་སྐད་ཅིག་གིས་འོད་གསལ་དུ་བཅུག་པ་ལས། བདེ་མཆོག་ཡབ་ཡུམ་གྱི་སྐུར་
བཞེངས་པའི་ལྗགས་ལ་ཧཱུཾ་ལས་སྐྱེས་པའི། ཞེས་པ་ནས། དངོས་གྲུབ་ཀུན་གྱི་བཀའ་
དྲིན་བདག་ལ་སྩོལ། །ཅེས་འཕྲིན་ལས་འཚོལ་བའི་བར་བདེ་ཆེན་སྙིང་པོར་བཤད་པ་
ལྟར་ལ། འཕྲིན་འཚོལ་བསྡུ་ན། ཕྱོགས་སྐྱོང་ཞིང་སྐྱོང་ཀླུ་སོགས་ཀྱིས། །མཆོད་སྦྱིན་
གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ཅི་འདོད་
དངོས་གྲུབ་སྩལ་དུ་གསོལ། །ཞེས་པས་བྱ། ཨོྃ་བཛྲ་མཿའཇིག་རྟེན་པ་རྣམས་རང་
གནས་སུ་གཤེགས་པར་གྱུར། ཨོ་ཡོ་ག་ཤུཛཿསརྦ་དྷ་རྨཱཡོ་ག་ཤུདྷོ྅་ཧཾ། དཀྱིལ་
འཁོར་གྱི་འཁོར་ལོ་བདག་ཉིད་ལ་ཐིམས་པར་གྱུར། ཅེས་བརྗོད་པར་བྱའོ། །དེ་
ནས། སྲོད་ཐུན་ལ་སྨོན་ལམ་དང་བཀྲ་ཤིས་བྱས་ནས་དང༌། ཐུན་གཞན་གསུམ་ལ་
68

གཏོཪ་མ་འབུལ་ན་གཏོཪ་མགྲོན་གཤེགས་ནས་དང༌། མི་འབུལ་ན་བཟླས་པའི་
མཇུག་ཏུ། ཐུགས་ཀའི་ཧཱུཾ་གི་འོད་ཟེར་གྱིས། རྟེན་གཞལ་ཡས་ཁང་འཁོར་རྣམས་ལ་
ཐིམས། འཁོར་རྣམས་ཞལ་བཞི་ལ་ཐིམས། རང་ཡབ་ཡུམ་ཐུགས་ཀའི་ཧཱུཾ་ལ་ཐིམས།
ཧཱུཾ་ཡིག་ཡོངས་སུ་གྱུར་པ་ལས་རང་ཉིད་ཧེ་རུ་ཀར་གསལ་བའི་གནས་གསུམ་དུ་ཨོཾ་
ཨཱཿཧཱུཾ་གིས་མཚན་པར་གྱུར། ཅེས་ཉེར་བསྡུ་བྱས་ཏེ། སྲིད་པ་གསུམ་འབར་སྐུ་ནི་
རྗེས་ཆགས་དུལ་བར་ལྡན། །ཞེས་སོགས་ཀྱིས་བསྔོ་སྨོན་བྱའོ། །
དེ་ནས་ཉལ་བའི་རྣལ་འབྱོར་ནི། གཞན་ཉེར་བསྡུ་ལྟར་ལ་ཧཱུཾ་ཡིག་འོག་ནས་
རིམ་གྱིས་ནཱ་དའི་བར་དུ་ཐིམས། ནཱ་ད་ཡང་མི་དམིགས་པར་བདེ་སྟོང་དབྱེར་མེད་ཀྱི་
ཆོས་སྐུར་གྱུར་པར་བསམས་ལ་ཉལ་ལོ། ། སང་ཐོ་རངས་ལྡང་བའི་རྣལ་འབྱོར་ནི།
རྣལ་འབྱོར་མ་རྣམས་ཀྱིས་གླུ་དང་ཌཱ་མ་རུའི་སྒྲས་བསྐུལ་ནས་སད་པར་མོས་ལ། སྟོང་
པའི་ངང་ལས་རང་ཉིད་ཧེ་རུ་ཀར་གསལ་བའི་གནས་གསུམ་དུ་ཨོཾ་ཨཱཿཧཱུཾ་གིས་མཚན་
པར་གྱུར། ཅེས་ལྡང་རྗེས་ཀུན་སློང་བཅོས་པ་ནས། བསྔོ་སྨོན་གྱི་བར་སྔར་བཞིན་བྱ།
སྔ་ཐུན། དགོང་ཐུན། སྲོད་ཐུན་གསུམ་ལ་ཆོ་ག་ཅུང་ཟད་བསྡུ་ན། བླ་བརྒྱུད་གསོལ་
འདེབས། རྡོར་སེམས་བསྒོམ་བཟླས། གོ་ཆ་དགོད་པ། རྐང་བརྒྱད་ཀྱི་བསྟོད་པ་
རྣམས་བཞག་པས་ཆོག གཏོར་འབུལ་དང་བཀྲ་ཤིས་ཀྱང་སྲོད་ཐུན་ལ་མ་གཏོགས་མ་
བྱས་ཀྱང་ཆོག གཞན་མ་མངོན་རྟོགས་ཀྱི་གཞུང་འདི་ཤིན་ཏུ་མདོར་བསྡུས་ཡིན་པས་
འདི་ལས་ཀྱང་བསྡུས་པ་བྱ་མི་འཚལ། ཐུན་མཚམས་སུ་ཡང་ལུས་ལྷ་སྐུ། ངག་བཟླས་
བརྗོད། ཡིད་བདེ་སྟོང་ལས་མ་གཡོས་པའི་སྤྱོད་ལམ་གྱི་རྣམ་འབྱོར། བཟའ་བཏུང་
ནང་མཆོད་ལྟར་བྱིན་གྱིས་བརླབས་ནས། སྙིང་གའི་ཧཱུཾ་ཡིག་ལྷ་ཐམས་ཅད་འདུས་
པའི་ངོ་བོར་མཆོད་པའི་བསམ་པས་ལོངས་སྤྱོད་པ་ཁ་ཟས་ཀྱི་རྣལ་འབྱོར། ཐུགས་
ཀའི་འོད་ཟེར་གྱིས་སྤྱན་དྲངས་པའི་ལྷ་མོ་ཁྲུས་བུམ་ཐོགས་པ་རྣམས་ཀྱིས་དབང་
བསྐུར་བས་ནད་གདོན་སྡིག་སྒྲིབ་དག་ནས་བདེ་སྟོང་སྐྱེས་པར་བསམ་ནས་ཁ་ལག་
བཀྲུ་བ་ཁྲུས་ཀྱི་རྣལ་འབྱོར་སོགས་འདིར་མི་གསལ་བའི་སྦྱོར་དངོས་མཇུག་གསུམ་གྱི་
བྱ་བ་རྣམས་རིས་མཐུན་གྱི་བསྙེན་ཡིག་གཞན་དང་། བསྐྱེད་རིམ་གྱི་འཁྲིད་ཡིག་
69

རྣམས་ལ་བལྟས་ནས་ཤེས་པར་བྱས་ཏེ། ཅུང་ཟད་ཀྱི་མཐོ་དམའ་ལ་ཞུམ་ཁེངས་དང་
རེ་དོགས་ཀྱི་རྣམ་རྟོག་བསྐྱུངས་ནས་དགའ་སྤྲོ་ཆེན་པོའི་ངང་ནས་ཆུ་བོའི་རྒྱུན་བཞིན་
བརྩོན་པར་བྱའོ། །
གསུམ་པ་བསྙེན་པའི་མཇུག་ནི། དེ་ལྟར་གྲངས་བསྙེན་ལེགས་པར་སོང་རྗེས་
མཆོད་གཏོཪ་ གསར་ པ་ བཤམས་ ལ་ གཏང་ རག་ ཏུ་མཆོད་ བསྟོད་ བསྐང་ འཕྲིན།
ཚོགས་འཁོར། ཁ་སྐོང་ཞི་བའི་སྦྱིན་སྲེག ཡིག་བརྒྱ། བཟོད་གསོལ། བསྔོ་སྨོན།
ཤིས་བརྗོད་རྣམས་ལ་ནན་ཏན་བྱེད་ཅིང་། ལྔ་ཐུན་ཞིག་གི་མཇུག་ཏུ། མཚམས་
རྒྱལ་
མཐོའི་མདུན་དུ་མཆོད་གཏོར་བཤམས་པ་གཞུང་ལྟར་བྱིན་གྱིས་བརླབས་ཏེ།
ཆེན་འཕགས་སྐྱེས་པོའི་ལྗགས་འོད་ཟེར་གྱི་སྦུ་གུས་ཞེས་པ་ནས། འཕཊ་སྐྱེས་པོ་ལ་
ཕྱག་འཚལ་ལོ། །ཞེས་པའི་བར་གོང་ལྟར་བརྗོད། ཡིག་བརྒྱས་ཆད་ལྷག་སྦྱང་། མ་
འབྱོར་བ་དང་ཉམས་པ་དང་། ཞེས་སོགས་ཀྱིས་བཟོད་པར་གསོལ། ཨོཾ། རྒྱལ་ཆེན་
འཕགས་སྐྱེས་འཁོར་བཅས་ཀྱིས། །སྟོངས་གྲགས་འཕྲིན་ལས་བསྒྲུབས་པ་ལེགས། །
རང་གི་གནས་སུ་གཤེགས་ནས་ཀྱང༌། །ཇི་བཞིན་དུས་སུ་འདིར་སྦྱོན་ཅིག །བཛྲ་
མཿཡེ་ཤེས་པ་རང་བཞིན་གྱི་གནས་སུ་གཤེགས་ཤིང་། དམ་ཚིག་པ་རང་ལ་ཐིམ་པར་
གྱུར། ཅེས་བརྗོད། དེ་ནས་མཆོད་གཏོར་རྙིང་པ་རྣམས་བྱིན་རླབས་སུ་མོས་ནས་
ལོངས་སྤྱོད་པའམ་ཆུ་ཀླུང་སོགས་སུ་གཤེགས་པ་དང་། བསྒྲུབ་རྫས་རྣམས་མི་མངོན་
པར་བྱས་ལ་ཕྱི་ནང་གི་མཚམས་རིམ་གྱིས་གྲོལ་བར་བྱའོ། །
སྨྲས་པ། བསྐལ་ཆེན་གྲངས་མེད་གསུམ་ལ་མི་ལྟོས་པར། །སྙིགས་དུས་ཚེ་
ཐུང་གཅིག་ལ་སྐུ་གསུམ་གྱི། །གོ་འཕང་མཆོག་སྟེར་རྣལ་འབྱོར་བླ་མེད་རྒྱུད། །བྱེ་བ་
ཉེར་གཉིས་ནང་ན་ཆེས་ཟབ་པ། །འཁོར་ལོ་སྡོམ་པའི་རྩ་བཤད་རྒྱུད་ཀྱི་དོན། །གྲུབ་
དབང་དྲིལ་ བུ་ པ་ དང་ བློ་ བཟང་ གྲགས། ། དྷརྨ་ དྷཱ་ ཛ་ གསུམ་ གྱིས་ བསྡུས་ པའི་
བཅུད། །བདུད་རྩིའི་ཡང་སྙིང་ལྟ་བུའི་གཞུང་བཟང་ལ། །བརྟེན་ནས་ལས་རུང་
གྲངས་བསྙེན་བྱ་བའི་ཚུལ། །མཁས་ཤིང་གྲུབ་པའི་དམ་པ་མང་པོའི་གསུང༌། །ཇི་
བཞིན་གསལ་བར་བཤད་པའི་དགེ་བ་ཡང༌། །ཟུང་འཇུག་གོ་འཕང་འཐོབ་པའི་རྒྱུར་
70

གྱུར་ཅིག །ཅེས་བདེ་མཆོག་དྲིལ་བུ་ལྷ་ལྔར་ལས་རུང་གི་བསྙེན་པ་ཇི་ལྟར་བྱ་ཚུལ་གྱི་
ཡི་གེ་གནད་ཀྱི་དོན་གསལ་ཞེས་བྱ་བ་འདི་ནི།
ཤཱཀྱའི་བནྡེ་དྷརྨ་བྷ་དྲས་བོང་བུའི་ཆུ་
སྟོད་ཟླ་བའི་ཡར་ཚེས་བཟང་པོ་དང་པོར་བཞད་དངུལ་ཆུའི་རི་ཕུག་ཏུ་སྦྱར་བའོ། །
ཤུ་བྷ་མསྟུ། །
71